സഹവര്ത്തിത്വമാണ് പ്രവാചക ദര്ശനത്തിെന്റ അടിസ്ഥാനം ജമാല് നദ്വി ഇരിങ്ങല് മനാമ: പ്രവാചകന് മുഹമ്മദ് നബിയുടെ ദര്ശനം മുന്നോട്ടുവെക്കുന്ന പ്രധാനപ്പെട്ട മൂല്യങ്ങളില് ഒന്നാണ് സഹവര്ത്തിത്വമെന്ന് ഫ്രന്ഡ്സ് സോഷ്യല് അസോസിയേഷന് പ്രസിഡന്റ് ജമാല് നദ്വി ഇരിങ്ങല് പറഞ്ഞു. ഫ്രന്ഡ്സ് സംഘടിപ്പിക്കുന്ന പ്രവാചകെന്റ വഴിയും വെളിച്ചവും കാമ്ബയിനിെന്റ ഭാഗമായി സിഞ്ച് യൂനിറ്റ് നടത്തിയ സ്നേഹസംഗമത്തില് മുഖ്യപ്രഭാഷണം നടത്തുകയായിരുന്നു അദ്ദേഹം.പരസ്പരം സ്നേഹിക്കാനും സഹവര്ത്തിത്വത്തോടുകൂടി ജീവിക്കാനുമാണ് പ്രവാചകന് മുന്നോട്ടുവെക്കുന്ന ദര്ശനം. സ്വന്തം ആദര്ശത്തില് അടിയുറച്ചുനിന്നുകൊണ്ട് തന്നെ ഇതര ആശയങ്ങളില് വിശ്വസിക്കുന്നവരെ കൂടെ ചേര്ത്തുനിര്ത്തുവാനും അവരെ ബഹുമാനിക്കാനും സാധിക്കേണ്ടതുണ്ട്. പ്രവാസ ലോകത്ത് ജീവിക്കുമ്ബോള് പ്രയാസമനുഭവിക്കുന്ന ആളുകള്ക്ക് താങ്ങും തണലുമാകാന് നമുക്ക് കഴിയേണ്ടതുണ്ടെന്നും അദ്ദേഹം കൂട്ടിച്ചേര്ത്തു. ഫ്രന്ഡ്സ് ഓഡിറ്റോറിയത്തില് നടന്ന പരിപാടിയില് സിഞ്ച് യൂനിറ്റ് പ്രസിഡന്റ് ഷാഹുല് ഹമീദ് സ്വാഗതവും സെക്രട്ടറി ജലീല് മുല്ലപ്പള്ളി നന്ദിയും പറഞ്ഞു. ഗഫൂര് മൂക്കുതല, സത്താര്, തഹ്യ ഫാറൂഖ് എന്നിവര് ഗാനങ്ങളും സിറാജ് പള്ളിക്കര കവിതയും അവതരിപ്പിച്ചു. അസീസ്, അസ്ലം, ഫൈസല്, ഫാറൂഖ്, മുഹമ്മദ് ഷാജി എന്നിവര് പരിപാടിക്ക് നേതൃത്വം നല്കി.